ZAPISNIK
3. (treće) sjednice Vijeća Mjesnog odbora Sopot,
održane 12. kolovoza 2021.

Sjednica se održava u prostoru mjesne samouprave u Sopotu, Ulica Viktora Kovačića 5, s početkom u 18:10 sati.
Nazočni članovi Vijeća: Ramona Antić, Robert Brukec, Mladen Devčić, Milivoj Đilas, Iver Gredelj-Kovačić, Danijel Ljuboja, Štefica Muhvić, Branka Rimac, Miroslav Tovarloža
Predsjednik Vijeća konstatira da je nazočno 9 članova, od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.
USVAJANJE ZAPISNIKA
Vijeće Mjesnog odbora Sopot jednoglasno je usvojilo zapisnik s 2. (druge) sjednice, uz promjenu teksta Zaključka o davanju ovlasti predsjedniku VMO za donošenje odluka o jednokratnom korištenju prostora mjesne samouprave, koji sada glasi

ZAKLJUČAK
o davanju ovlasti predsjedniku VMO za donošenje odluka o jednokratnom korištenju prostora mjesne samouprave
1. Vijeće Mjesnog odbora Sopot raspravljalo je o davanju ovlasti predsjedniku VMO za donošenje odluka o jednokratnom korištenju mjesne samouprave.

2. Predsjednik Vijeća dobio je ovlasti za donošenje odluka o jednokratnom korištenju prostora mjesne samouprave uz konzultacije s članovima Vijeća.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za Mjesnu samoupravu.

Dopuna dnevnog reda točkama 1. Odluka o izmjenama i dopunama Odluke o davanju u zakup i na drugo korištenje površina javne namjene – mišljenje, daje se i točkom 2. Imenovanje članova školskih odbora – zaključak, donosi se
Vijeće bez rasprave i jednoglasno, utvrđuje dopunjeni

DNEVNI RED
1. Odluka o izmjenama i dopunama Odluke o davanju u zakup i na drugo korištenje površina javne namjene – zaključak, donosi se
2. Imenovanje članova školskih odbora – zaključak, donosi se
3. Problem s kontejnerima u Sopotu – zaključak, donosi se
4. Asfaltiranje Turinine ulice – zaključak, donosi se
5. Ukidanje naplate parkinga 4. zone u Turininoj ulici kod Porezne uprave – zaključak, donosi se
6. Skrb o prostorima mjesne samouprave (domari) – zaključak, donosi se
7. Smanjivanje naknade vijećnicima – zaključak, donosi se
8. Rupe u asfaltu u Ulici Viktora Kovačića 14 – zaključak, donosi se
9. Udubljeni asfalt ispred ulaza u zgradu Turinina 9 – zaključak, donosi se
10. Neodgovarajući šahtovi na križanju Av. Dubrovnik i SR Njemačke, te u Turininoj 7-9 – zaključak, donosi se
11. Začepljeni oborinski slivnici u Ulici Milovana Kovačevića 1-9 – zaključak, donosi se
12. Postavljanje klupe u Erlichovoj ulici – zaključak, donosi se
13. Pitanja, prijedlozi i obavijesti

Ad. 1. Odluka o izmjenama i dopunama Odluke o davanju u zakup i na drugo korištenje površina javne namjene
Nakon uvodne riječi, Vijeće jednoglasno (9 „za“) donosi

ZAKLJUČAK

o Odluci o izmjenama i dopunama Odluke o davanju u zakup i na 
drugo korištenje površina javne namjene

1. Vijeće Mjesnog odbora Sopot raspravljalo je o Odluci o izmjenama i dopunama Odluke o davanju u zakup i na drugo korištenje površina javne namjene

2. Vijeće Mjesnog odbora Sopot smatra da su predložene izmjene dobar pravac da se izbjegne voluntarizam, te neselektivno i neekonomsko postupanje, te ih stoga podržava.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za mjesnu samoupravu.

Ad. 2. Imenovanje članova školskih odbora
Predsjednik Vijeća predlaže vijećnika Milivoja Đilasa kao člana školskog odbora OŠ Ivo Andrić u Sopotu. Također objašnjava novi sustav popunjavanja mjesta u školskim odborima putem javnog natječaja, te poziva vijećnike koji ispunjavanju uvjete da se odazovu. Vijeće jednoglasno (9 „za“) donosi

ZAKLJUČAK
o imenovanju članova školskih odbora

1. Vijeće Mjesnog odbora Sopot raspravljalo je o imenovanju članova školskih odbora.

2. Na prijedlog predsjednika Mjesnog odbora Sopot, Vijeće imenuje Milivoja Đilasa kao člana školskog odbora OŠ Ivo Andrić u Sopotu.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za Mjesnu samoupravu.


Ad. 3. Problem s kontejnerima u Sopotu
Nakon uvodne riječi, otvara se rasprava o privremenom rješenju problema kontejnera dok se čeka dugoročno rješenje, odnosno njihovo ukopavanje. Danijel Ljuboja predlaže obavještavanje predstavnika stanara o izboru dimenzija kontejnera, te korištenje manjih kontejnera u smetlarnicima, kao i odvoz smeća 3 puta tjedno. Štefica Muhvić ističe kako su kontejneri prljavi, te se iz njih širi neugodan miris u toplim mjesecima i predlaže njihovo pranje jednom mjesečno u razdoblju od svibnja do rujna. Robert Brukec ističe kako je edukacija građana ključna za rješenje ovog problema. Stoga Vijeće jednoglasno (9 „za“) donosi

ZAKLJUČAK
o problemu s kontejnerima u Sopotu

1. Vijeće Mjesnog odbora Sopot raspravljalo je o problemu s kontejnerima u Sopotu.

2. Vijeće Mjesnog odbora Sopot ističe potrebu informiranja predstavnika stanara o izboru dimenzija kontejnera, te predlaže korištenje manjih kontejnera u smetlarnicima.

3. Vijeće Mjesnog odbora Sopot predlaže pranje kontejnera jednom mjesečno u razdoblju od svibnja do rujna.

4. Vijeće Mjesnog odbora Sopot predlaže odvoz otpada 3 puta tjedno.

5. Ovaj zaključak dostavlja se Gradskoj četvrti Novi Zagreb-istok, Gradskom uredu za Mjesnu samoupravu i Zagrebačkom Holdingu Podružnici Čistoća.


Ad. 4. Asfaltiranje Turinine ulice
U uvodnoj riječi ističe se kako je asfaltiranje Turinine ulice kapitalna investicija Vijeća gradske četvrti Novi Zagreb-istok. Otvara se rasprava u kojoj Mladen Devčić ističe kako je prethodni sastav Vijeća također raspravljao o ovoj točki, te donio zaključak. Dok se čeka potpuna sanacija ulice, predlaže se sanaciju udarnih rupa i pukotina kroz redovno održavanje. Miroslav Tovarloža podsjeća da je potpuna sanacija moguća tek nakon radova na toplovodu. Stoga Vijeće jednoglasno (9 „za“) donosi

ZAKLJUČAK
o asfaltiranju Turinine ulice
1. Vijeće Mjesnog odbora Sopot  raspravljalo je o asfaltiranju Turinine ulice.

2. Vijeće Mjesnog odbora Sopot predlaže sanaciju udarnih rupa i pukotina duž Turinine ulice kroz redovno održavanje dok se čeka potpuna sanacija ulice.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za mjesnu samoupravu i Zagrebačkom Holdingu Podružnici Zagrebačke ceste.

Ad. 5. Ukidanje naplate parkinga 4. zone u Turininoj ulici kod Porezne uprave
Nakon uvodne riječi, otvara se rasprava o postojećoj naplati parkinga u Sopotu, te o budućem modelu parkinga predviđenog  na razini grada. Ističe se potreba za ukidanjem naplate 4. zone u Turininoj ulici kod Porezne uprave s obzirom da je parking većinom prazan. Posjetioci Porezne uprave i obližnjeg suda radije parkiraju u okolici gdje je parking besplatan, time uskraćujući već oskudna parkirna mjesta stanarima. Stoga Vijeće jednoglasno (9 „za“) donosi

ZAKLJUČAK
o ukidanju naplate parkinga 4. zone u Turininoj ulici kod Porezne uprave

1. Vijeće Mjesnog odbora Sopot raspravljalo je o ukidanju naplate parkinga 4. zone u Turininoj ulici kod Porezne uprave.

2. Vijeće Mjesnog odbora Sopot predlaže ukidanje naplate parkinga 4. zone u Turinonoj ulici kod Porezne uprave.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za mjesnu samoupravu, gradskom uredu za prostorno uređenje, izgradnju grada, graditeljstvo, komunalne poslove i promet i Zagrebačkom Holdingu Podružnici Zagrebparking.

Ad. 6. Skrb o prostorima mjesne samouprave (domari)

Nakon uvodne riječi, otvara se rasprava u kojoj se svi članovi Vijeća slažu da se o prostoru mjesne samouprave Sopot skrbi kvalitetno, te u konzultacijama s Mjesnim odborom Središće, žele nastaviti suradnju s gospođom koja o prostorima skrbi. Stoga Vijeće jednoglasno (9 „za“) donosi

ZAKLJUČAK
o skrbi o prostorima mjesne samouprave

1. Vijeće Mjesnog odbora Sopot raspravljalo je o kvaliteti skrbi o prostoru mjesne samouprave Sopot.

2. Vijeće Mjesnog odbora Sopot zadovoljno je kvalitetom skrbi o prostoru mjesne samouprave Sopot, te želi nastaviti dosadašnju suradnju.

3. Ovaj zaključak dostavlja se Gradskoj četvrti Novi Zagreb-istok i Gradskom uredu za mjesnu samoupravu.

Ad. 7. Smanjivanje naknade vijećnicima

Nakon uvodne riječi, otvara se rasprava u kojoj članovi Udruge građana Sopot postavljaju pitanje po kojem se sustavu naknade smanjuju u rasponu od 10 do 40%, te smatraju da bi se naknade na svim razinama lokalne samouprave trebale smanjiti jednako. Vijeće većinom svih članova (8 „za“, 1 „protiv“) donosi
ZAKLJUČAK
o smanjivanju naknade vijećnicima
1. Vijeće Mjesnog odbora Sopot raspravljalo je o smanjivanju naknade vijećnicima.

2. Vijeće Mjesnog odbora Sopot prihvaća prijedlog o smanjivanju naknade vijećnicima.

3. Vijeće Mjesnog odbora Sopot moli obrazloženje sustava smanjivanja naknada.

4. Ovaj zaključak dostavlja se Gradskoj četvrti Novi Zagreb-istok i Gradskom uredu za mjesnu samoupravu.

Ad. 8. Rupe u asfaltu u Ulici Viktora Kovačića 14
Na prijedlog stanovnika Sopota, Vijeće jednoglasno (9 „za“) donosi

ZAKLJUČAK
o sanaciji rupa u asfaltu u Ulici Viktora Kovačića 14

1. Vijeće Mjesnog odbora Sopot raspravljalo je o zahtjevu za sanacijom rupa u asfaltu u Ulici Viktora Kovačića 14.

2. Vijeće Mjesnog odbora Sopot predlaže sanaciju rupa u asfaltu u Ulici Viktora Kovačića 14  kroz redovno održavanje.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za mjesnu samoupravu i Zagrebačkom Holdingu Podružnici Zagrebačke ceste.



Ad. 9. Udubljeni asfalt ispred ulaza u zgradu Turinina 9
Na prijedlog stanovnika Sopota, Vijeće jednoglasno (9 „za“) donosi

ZAKLJUČAK
o udubljenom asfaltu ispred ulaza u zgradu Turinina 9
1. Vijeće Mjesnog odbora Sopot raspravljalo je o zahtjevu za obnovu udubljenog asfalta ispred ulaza u zgradu na adresi Turinina 9.

2. Vijeće Mjesnog odbora Sopot predlaže sanaciju udubljenog asfalta ispred ulaza u zgradu na adresi Turinina 9.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za mjesnu samoupravu i Zagrebačkom Holdingu Podružnici Zagrebačke ceste.



Ad. 10. Neodgovarajući šahtovi na križanju Av. Dubrovnik i SR Njemačke, te u Turininoj 7-9

Nakon uvodne riječi, Vijeće otvara raspravu u kojoj Miroslav Tovarloža ističe i potrebu sanacije 

oštećenog šahta na ulasku u Konzum. Na prijedlog stanovnika Sopota, Vijeće jednoglasno (9 „za“) donosi

ZAKLJUČAK
o neodgovarajućim šahtovima na križanju Av. Dubrovnik i 
SR Njemačke, te u Turininoj 7-9

1. Vijeće Mjesnog odbora raspravljalo je o zahtjevu za sanacijom neodgovarajućih šahtovima na križanju Av. Dubrovnik i SR Njemačke, u Turininoj ulici 7-9, te na ulasku u Konzum.

2. Vijeće Mjesnog odbora predlaže sanaciju šahtova na križanju Av. Dubrovnik i SR Njemačke, u Turininoj ulici 7-9, te na ulasku u Konzum kroz redovno održavanje.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za mjesnu samoupravu, Zagrebačkom Holdingu Podružnici Vodoopskrba i odvodnja, te Podružnici Zagrebačke ceste.



Ad. 11. Začepljeni oborinski slivnici u Ulici Milovana Kovačevića 1-9

Na prijedlog stanovnika Sopota, Vijeće jednoglasno (9 „za“) donosi

ZAKLJUČAK
o začepljenim oborinskim slivnicima u Ulici Milovana Kovačevića 1-9

1. Vijeće Mjesnog odbora Sopot raspravljalo je o čišćenju začepljenih oborinskih slivnika u Ulici Milovana Kovačevića 1-9.

2. Vijeće Mjesnog odbora Sopot predlaže čišćenje začepljenih oborinskih slivnika u Ulici Milovana Kovačevića 1-9 kroz redovno održavanje.

3. Ovaj zaključak dostavlja se Gradskoj četvrti Novi Zagreb-istok, Gradskom uredu za mjesnu samoupravu i Zagrebačkom Holdingu Podružnica Vodoopskrba i odvodnja.



Ad. 12. Postavljanje klupe u Erlichovoj
Nakon uvodne riječi, otvara se rasprava. Klupa u pitanju godinama se nalazila na zapadnoj strani ulice, pod drvetom akacije, te je nedavno premještena na istočnu stranu ulice, gdje se koristi znatno manje zbog nugodnog mirisa koji se širi iz obližnjih kontejnera. Vijeće se slaže da se spomenuta klupa ne uklanja, ali da se postavi nova klupa na zapadnu stranu ulice. Na prijedlog stanovnika Sopota, Vijeće jednoglasno (9 „za“) donosi

ZAKLJUČAK
o postavljanju klupe u Erlichovoj ulici
1. Vijeće Mjesnog odbora Sopot raspravljalo je o postavljanju klupe u Erlichovoj ulici.

2. [bookmark: _GoBack]Vijeće Mjesnog odbora Sopot predlaže postavljanje nove klupe na zapadnoj strani Erlichove ulice, između pekare i ograđenog zemljišta Atlantic grupe, pod drvetom akacije.

3. Ovaj zaključak dostavlja se Gradskoj čevtrti Novi Zagreb-istok, Gradskom uredu za mjesnu samoupravu i Zagrebačkom Holdingu Podružnici Zrinjevac.


Ad. 13. Pitanja, prijedlozi i obavijesti
Mladen Devčić ističe kako stanovnici Sopota negoduju oko izgradnje poslovnog centra i zgrade Hrvatske Lutrije, pita se može li se promjenom GUP-a sprječiti gradnja. Danijel Ljuboja smatra da ukoliko do gradnje dođe, Sopot u novim građevinama treba dobiti prostor javne namjene (ambulanta, dvorana, knjižnica i sl.), ostali vijećnici se slažu.
Mladen Devčić pita se koji je plan i program energentske obnove. Danijel Ljuboja ističe kako energentska obnova nije prioritet s obzirom na neophodnu obnovu centra grada, a kada dođe vrijeme, oformiti će se timovi koji će građane voditi kroz postupak prijave i izvedbe obnove.
Predsjednik zaključuje sjednicu u 20:15.
Zapisnik napisala: Ramona Antić
KLASA: 026-02/20-002/1170
URBROJ: 251-06-11-906-21-3
Predsjednik
Vijeća Mjesnog odbora
Sopot

Danijel Ljuboja
